C 380/18
ET
Euroopa Liidu Teataja
3.10.2022
20. juulil 2022 esitatud hagi – PW versus EEAS (Kohtuasi T-448/22) (2022/C 380/21) Kohtumenetluse keel: inglise Pooled Hageja: PW (esindajad: advokaadid S. Rodrigues ja A. Champetier) Kostja: Euroopa Välisteenistus
Nõuded Hageja palub Üldkohtul: — tühistada kostja 30. juuli 2021. aasta vaikimisi tehtud otsus, millega keelduti korrigeerimast hageja 2020. aasta sõidukulude hüvitise arvutust tema lastele ning vajaduse korral tühistada kostja 14. aprilli 2022. aasta otsus, millega jäeti rahuldamata hageja 28. oktoobril 2021 esitatud kaebus vastavalt personalieeskirjade artikli 90 lõikele 2; — mõista käesoleva hagiga seoses hagejale tekkinud kohtukulud välja kostjalt.
Väited ja peamised argumendid Hagi põhjenduseks esitab hageja kaks väidet. 1.
Esimene väide, et rikutud on personalieeskirjade VII lisa artikli 7 lõiget 1 ja artikli 8 lõiget 1 ning hea halduse põhimõtet. 2.
Teine väide, et rikutud on hoolsuskohustust.
20. juulil 2022 esitatud hagi – Evonik Operations versus komisjon (Kohtuasi T-449/22) (2022/C 380/22) Kohtumenetluse keel: inglise Pooled Hageja: Evonik Operartions GmbH (Essen, Saksamaa) (esindajad: J.-P.
Montfort ja T. Delille) Kostja: Euroopa Komisjon
Nõuded Hageja palub Üldkohtul: — tunnistada hagi vastuvõetavaks ja põhjendatuks; — tühistada komisjoni 16. veebruari 2022. aasta delegeeritud määrus (EL) 2022/692, millega muudetakse tehnika ja teaduse arenguga kohandamise eesmärgil Euroopa Parlamendi ja nõukogu määrust (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist, osas, milles sellega kehtestatakse aine 1,1,1-trimetüül-N-(trimetüülsilüül)silaanamiin hüdrolüüsisaadusi ränidioksiidiga; töödeldud pinnaga pürogeenne sünteetiline amorfne nanovormis ränidioksiid (edaspidi „aine“ või „SAS-HMDS“) (CAS No. 68909-20-6) ühtne klassifikatsioon ja märgistus (edaspidi „vaidlustatud määrus“) (1); — mõista kohtukulud välja kostjalt, ja — võtta kõiki kohtumenetluse tarbeks vajalikke muid või edasisi meetmeid.